rlitschk/wikidir huggingface dataset:
De Johannes-Sass-Pries warrt all dree Johr in’n Rahmen vun de Bemsen-Dagfahrt för nedderdüütsche Spraak för literaturwetenschopliche, literaturkritische un volkstümliche Arbeiden mit Swoorpunkt „Neenedderdüütsch“ vergeven. He is na Johannes Sass nöömt, de sik as Germanist mit Nedderdüütsch utenanner sett hett. De Pries, den de Volksbank Uelzen-Soltwedel 1986 stift hett, is mit en Geldpries vun 2000 Euro verbunnen. De Winner warrt vun ene Jury ut fief Lüüd utwählt. 2007 wull de Volksbank den Pries nich mehr wieder ünnerstütten un he kunn nich nee vergeven warrn. 2010 hett dat denn aver doch noch wedder klappt. 1986: Andreas Schattschneider un Reinhard Beckord 1989: Ludo Simons 1992: Wolfgang Steusloff 1995: Martin Schröder 1998: Barbara Scheuermann 2001: Elisabeth Piirainen 2004: Birgit Kellner för de Arbeit Zwischen Anlehnung und Abgrenzung. Orthographische Vereinheitlichung als Problem im Niederdeutschen. 2010: Gertrud Reershemius 2014: Peter Bürger Infos to’n Johannes-Saß-Pries (hoochdüütsch)
De Hans-Henning-Holm-Pries warrt all dree Johr in’n Rahmen vun de Bemsen-Dagfahrt för nedderdüütsche Spraak för besünnere Leistungen bi nedderdüütsche Höörspelen vergeven. He is na Hans Henning Holm nöömt, de lang Redaktör för plattdüütsche Hörspelen bi’t Radio weer. De Pries, den de DIANA-Krankenhausbetriebsgesellschaft 1988 stift hett, is mit en Geldpries vun 1500 Euro verbunnen. Vun 2005 an hett de Neddersassische Spoorkassenstiftung den Posten as Stifter övernahmen. De Winner warrt vun ene Jury ut fief Lüüd utwählt. 1988: Ursel Meyer-Wolf för De Mond passt op di op 1991: Udo Franken 1994: Wolfgang Sieg 1996: Christina Sufka un Erhard Brüchert 1999: Wolfgang Sieg 2002: Erich R. Andersen för Alpha, Beta, Gamma - Omikron 2005: Ursel Meyer-Wolf för Dreihmusik 2009: Birgit Lemmermann för Kaffeetafel mit Fleeg 2013: Heinke Hannig för Schattenkind 2017: Heinke Hannig för Summernacht 2022: Martha-Luise Lessing för De Reis na Fa List vun plattdüütschen Priesen Websteed vun de Bemsen-Dagfahrt (hoochdüütsch)
Dietrich Hoffmann is de Naam von Dietrich Hoffmann (* 1929), Swiezer Ooldhistoriker, Dietrich Hoffmann (* 1934), düütschen Pädagoog, Dietrich Hoffmann (1936–2008), düütschen Geoloog, Dietrich Hoffmann (1936–2012), plattdüütschen Schriever. Kiek ok bi: Dieter Hoffmann. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dietrich Hoffmann (* 11. Juli 1936 in Stralsund; † 5. Mai 2012) weer en plattdüütschen Schriever. Hoffmann is 1936 as Söhn von en Bookhollerin un en Sportlehrer in Stralsund boren. Dor weer he ok bet 1952 op de Middelschool. Na de School weer he op dat Institut för Lehrerbildung in Putbus un is 1954 as Schoolmeester in Gustow anfungen. 1955 bet 1957 müss he as Soldaat na de NVA un weer denn von 1957 bet 1958 op de Pädagoogsche Hoochschool Erfurt. Von 1959 bet 1991 weer Hoffmann Schoolmeester in Döringen un Mekelborg-Vörpommern, ünner annern lange Johren in’n Kreis Grimmen. Toletzt hett he in Swerin leevt. He hett en Reeg plattdüütsche Böker schreven, deelwies ünner sien Schrieversnaam Malte Dau. Hoffmann hett 1957 Annelise Durand (12. Dezember 1926–22. Mai 2003) freet. De beiden harrn dree Söhns. op Plattdüütsch: Min Herzing un anner Vertellers. (mit Gertrud Hennl), Ostsee-Zeitung, Rostock 1981 Plempers-Boys un Ossenköpp. Waterkant-Verlag, [1991] De Flunner flücht an’n blagen Hewen. Federchen-Verlag, Nigenbramborg 1992, ISBN 3-910170-08-0 Die Sprüche des Korl Schluckjau. Neue plattdeutsche Sagwörter. Waterkant-Verlag, 1992 De Schluckjaus Deil II. Weitere plattdt. Sagwörter. Waterkant-Verlag, 1992 Spitz mit Witz, un dat up Platt. Ostsee-Zeitung, Griepswoold 1993 Kater Udo, de Minschenflusterer. Koch, Rostock 2003, ISBN
De Europääsche Sprakendag is de 26. September. Dat is ene Initiativ vun den Europaraat, de to dat Lehren vun annere Spraken un dat Bewohren vun de Veelfalt vun Spraken in Europa anregen schall. Dat eerste Maal fiert worrn is he 2001, in dat Europääsche Johr vun de Spraken. De Veranstaltungen an dissen Dag warrt nich zentral plaant, man vun de enkelten Staten oder Institutschonen in de Länner dörföhrt. Jedet Johr warrt en Motto rutgeven.
De Eisbär Eis GmbH is en Ünnernehmen ut Obbens, dat Spiesies herstellt. Eisbär Eis stellt mit 500 Mitarbeiders in’t Johr so wat 60 Milljonen Liter Ies her un hett en Ümsatz von üm un bi 130 Milljonen Euro. Dat Ünnernehmen is 1955 as EISBÄR EIS Gebr. Klehn oHG von de Bröder Wilhelm un Helmut Klehn in Neeklooster grünnt worrn. Toeerst hebbt se vör allen Kunnen so as Gaststeden, Swemmbäder un Kiosken in de Ümgegend belevert. Tosätzlich is Eisbär Eis mit Leverwagens över de Öörd föhrt un hett dat Ies direkt an de Huusdöör an de Lüüd bröcht (Heimdeenstünnernehmen). 1982 sünd de Produkschoonsanlagen in Obbens nee boot worrn un Eisbär hett ok an’n Levensmiddelhannel levert. 1994 hett dat Ünnernehmen mit en Produkschoon in Plummendörp bi Ribnitz-Damgorn anfungen. In de Johren 1990 hett de Verdriev an de Huusdöör ophöört un is verköfft worrn. Dat Ünnernehmen hett 2009/2010 in Obbens för 14 Milljonen Euro en ne’e Lagerhall boot. 2015/2016 is för üm un bi teihn Milljonen Euro op 1250 Quadratmeter noch en ne’e Produkschoonsanlaag för extrudeert Ies boot worrn. Eisbär Eis is ok nu noch in Familienbesitt von de Familie Klehn. De Warken in Obbens un in Plummendörp hebbt all beid so üm
Freerk (ok Frerk, Früderk, Frederick un Frerich) is een plattdüütschen Vörnaam for Jungs. Freerk kümmt vun den Naam Frederik. Dat is de plattdüütsche, däänsche un nedderlannsche Form vun den Naam Friedrich. Dor steekt de beiden germaanschen Wöör „Fridu“ (dat heet Freden oder Schutz) un „rîhhi“ (dat heet mächtig oder riek) in. Frederik bedutt denn so wat as „De riek is an Freden“ oder „Mächtig in'n Freden“ oder „Fürst vun den Freden“. Freerk is eenfach de korte Form vun Frederik. De Naam is tosamentrocken un up düsse Aart körter maakt. Früderk is bloß in bestimmte Gegenden begäng un hett den sülbigen Sinn. Just so is dat ok mit Frerich. 1600 in Bremen (Frerich) De plattdüütschen Tonaams Freerk, Freerks un Frerich kaamt vun düsse Vörnaams her un bedüüt soveel, as: Ut Freerk (Frerich) siene Familie Fedder List vun plattdüütsche Vörnaams Wofaken un woneem de Vörnaam in Düütschland vörkummt: Freerk, Früderk, Frerich, Frerk, Frederick
Hannah Dreissigacker (* 2. Dezember 1986 in Morrisville, Vermont) is en US-amerikaansch Biathletin un Skilanglöperin. Hannah Dreissigacker hett siet 2002 an internatschonalen FIS-Rennen in’n Skilangloop deelnommen, later ok an Rennen vun den Nor-Am Cup un de US Super Tour. In meest 20 Rennen reck se Top-Ten-Ergevnisse. Hör eerst internatschonale Biathlon-Rennen hett se bi de Biathlon-Europameesterschapen 2010 in Otepää bestreden, wo se 52. in’n Eenzel, 38. in’n Sprint, 41. in de Verfolgung un mit Annelies Cook, Laura Spector un Susan Dunklee Platz negen in dat Staffelrennen belegg. Tovör harr se all in de Saison in’n Rahmen vun den Biathlon-NorAm-Cups in Jericho in en Sprint un in en Verfolgungsrennen tweete Plätze in de hööchste kontinentale Rennserie reckt. In de Gesamtwertung keem se up Platz 9. An’n 17. Januar 2013 geev se in’n Sprint in Antholz hör Debüt in’n Biathlon-Weltcup. Hör eerst Weltcup-Punkte sammel se in de Saison 2013/14 bi den Sprint vun Kontiolahti. An’t Enn’ vun de Saison belegg se Rang 88 vun de Gesamtwertung. Bi de Olympisch Winterspelen 2014 in Sotschi keem se in’n Sprint blots up en swaak 75. Platz. In de Mixed-Staffel belegg Dreissigacker mit hör Mannschaftskollegen den sössten Platz. Nah Rang 23 in’n Eenzel keem se mit de
Gilles Marguet (* 3. Dezember 1967 in Pontarlier) is en ehmalger franzöösch Biathlet. Gilles Marguet wunn bi de Olympisch Winterspelen 2002 in Salt Lake City Bronze un bi de WM 2001 in Pokljuka Gold mit de Staffel. Sien best Eenzelergevnis weer de darte Platz bi den Sprintwettbewarf in de Weltcup-Saison 1992/1993 in Oberhof/Ridnaun-Val Ridanna achter Johann Passler un Ulf Johansson aber vör to’n Bispeel Mikael Löfgren un Pieralberto Carrara. Gilles Marguet in de Datenbank vun de IBU (engelsch) Gilles Marguet in de Datenbank vun Sportsreference.com (engelsch)
De 16. Biathlon-Weltmeesterschapen funnen 1978 in dat öösterrieksch Hochfilzen statt. De Juniorenweltmeesterschapen wurrn in Ruhpolding utdragen. Datum: 4. März Datum: 2. März Datum: 5. März Manfred Seifert: Das Jahr des Sports 1979. Sportverlag Berlin 1978, ISSN 0232-2137, S. 176. БИАТЛОН История Biathlon – Geschichte up dynamo.by (russisch), afropen an‘ 3. Februar 2016
De Swedenspieker is en Museum an’n Olen Hansehaven un an’n Fischmarkt in de Stadt Stood. In de Swedentied weer dat Huus en Havenspieker un Provianthuus för de sweedsche Garnison in Stood. Mit den Westfäälschen Freden an’t Enn vun’n Dörtigjohrigen Krieg kemen de Hertogdömer Bremen un Veern an Sweden. Stood weer vun nu an de Verwaltenssitt vun dit Rebeet. 1692 hebbt se anfungen, enen Spieker an’n olen Haven to boen. Vun 1697 bet 1702 maken se ene Paus, bet de Spieker 1705 trech worrn is. De Spieker is deelwies mit Steen boot worrn, de bi dat Afrieten von de Borg Vöör in Bremervöör nableven sünd. 1909 hett de Stadt dat Bowark köfft un as Lager för de Schipperslüüd in’n Haven verhüert. Doch as dat na’n Tweten Weltkrieg bilütten mit de Schipperee ut weer, dor hett dat Plaans geven, den Swedenspieker aftorieten un mit’n Schutt dat ole Havenbecken to verfüllen. Op dat Land schull en Parkplatz för de Binnenstadt anleggt warrn. Dor hett dat Protesten gegen geven, so dat de Stadt von de Plaans Afstand nahmen un 1974 beslaten hett, dat de Swedenspieker wedder in Stand sett warrn schull un dat en Museum dor rin schull. 3,6 Millionen Mark hebbt se utgeven
A Star is Born is en US-amerikaansch Speelfilm vun William A. Wellman mit Janet Gaynor un Fredric March ut dat Johr 1937. De Film foot deelwies up What Price Hollywood? ut dat Johr 1932 un wurr later noch tweemal nee verfilmt. Vicki Lester kummt ut de Provinz nah Hollywood, wo se vun Erfolgen bi’n Film dröömt. Um sück ehr Levensünnerholt to verdeenen, kellnert se up en en Hollywoodparty, wo se den alkoholiserten Norman Maine draapt, en Star, de sien Steern aber so nah un nah daal geiht. Normansütt hör Talent un hett ok en Oog up hör schmeeten. He führt hör in de Filmwelt vun Hollywood in. Bald dorup stiggt se to en nee Star up. De beid heiraaten. Wiels Vicky aber vun Erfolg to Erfolg kumm, fallt Norman Maine immer deeper in den Strudel vun de Drinkeree. Selznick harr all 1932 noch bi RKO mit Constance Bennett en vergliekboren Plot över den Upstieg vun en Unbekannten dör de Ehe mit en bekannten männlichen Star ünner den Titel What Price Hollywood? dreiht. He hett sück Gedanken um de Idee vun en Remake maakt, sietdem he sück 1936 sülvständig maakt harr un Selznick hett lang versöcht, en Dreihbook to kriegen, wat
Roger Swerts (* 28. Dezember 1942 in Heusden) is en ehmalger belgisch Radrennfohrer. Af 1962 is Roger Swerts as Amateur internatschonal Rennen fohren. 1964 nehm he an dat Straatenrennen bi de Olympisch Spelen in Tokiodeel un kemm up den 18. Platz. In dat Johr dornah is he Profi wurrnun keem bi de Straaten-WM in dat spaansch Lasarte-Oria, achter Tom Simpson un Raymond Poulidor up den darten Platz. 1969 wunn Swerts de Meesterschap vun Zürich, 1971 den Natschonalen Sluitingsprijs, 1972 Gent-Wevelgem, den Grand Prix des Nations as ok gemeensam mit Eddy Merckx die Trofeo Baracchi. 1974 wurr he Belgisch Meester in’t Straatenrennen un wunn de Belgien-Rundfohrt nah 1972 to’n tweeten Mal. In de eerst dree Johren as Profi is Roger Swerts, de en hervörragen Tietfohrer weer, för dat Mercier-Radsportteam mit Poulidor fohren, kunn sück as Belgier ünner Franzoosen aber nich dörsetten. Ansluutend fohr he för vun Merckx domineert Teams un kunn sien Talent nich entfalten, wessel de Teams, kehr aber later in en Team mit Merckx torüch. Söbenmal hett he an de Tour de France deelnommen, sien best Platzeeren weer de 14. Rang 1972. Bi disse Tour wunn he ok de Bargwertung an den Col du Tourmalet. Bi de Vuelta a
Steven Smith (* 22. Oktober 1962 in Bingley, West Yorkshire) is en ehmalger britisch Springrieder. Steven Smith is de Söhn vun den ehmalgen Topspringrieder Harvey Smith un Bröer vun den ebenfalls bannig spoodrieken Robert Smith. 1984 wunn he (up Shining Example) gemeensam mit John Whitaker (Ryan’s Son) un Michael Whitaker (Overton Amanda), as ok Timothy Grubb (Linky) de Sülvermedaille bi de Olympisch Sömmerspielen in Los Angeles achter de Mannschap vun de USA. Blots en lütt Sett later hett he aber en swooren Mororradunfall harrt, wat do dat Enn' vun sien Rietsportkarriere führen dee. In' Harvst 1998 hett he en unmittelbare Haftstraaf ümgahn, indem he seggt hett, dat he an en psychischen Störung lieden deiht. Smith wurr erwischt, as he trotz Fohrverbot Auto fohren hett. As hüm de Polizei anhollen hett, hett he falsch Angaven maakt un seggt, dat he sien Bröer Robert weer. Websteed vun Robert Smith Steven Smith in de Datenbank vun Sportsreference.com (engelsch) horseandhound.co.uk www.equestrianjumpingcanada.com www.encyclopedia.com
Port Bell is ene Havenstadt in’n Distrikt Kampala in Uganda. De Oort liggt nah bi de Hööftstadt Kampala op 1140 Meter över dat Meer. De Haven warrt för den internatschonalen Worenverkehr över den Viktoriasee bruukt. De Stadt hett ehren Naam vun Sir Henry Hesketh Bell af, de vun 1906 bet 1909 de britische Afsandte in Uganda weer. De Oort deent ok Kampala, dat teihn Kilometer weg liggt, as Haven, to’n Bispeel för de Fähren, de op den Viktoriasee fohrt. Över de Ugandabahn is de Oort siet 1931 mit Kampala un wieder mit Nairobi un Mombasa an’n Indischen Ozean verbunnen. In Port Bell sitt ok de grote ugandsche Broeree „Uganda Breweries“. Koordinaten:17° 45′ N, 32° 39′ O{{#coordinates:}}: Es kann nicht mehr als eine primäre Auszeichnung angegeben werden.
James Moody (* 26. März 1925 in Savannah, Georgia; † 9. Dezember 2010 in San Diego, Kalifornien) weer en US-amerikaanisch Jazzmusiker, Komponist un Bandleader. He weer en vun de eerst Tenorsaxophonisten, de Bebop speelt hebbt un gull as wichtig „Institutschon in’ Jazz“ (Scott Yanow). Moody, de sien Vader bi Tiny Bradshaw Trompete speel, is in Pennsylvania un New Jersey upwussen un hett af 1941 autodidaktisch Saxophon lernt. Inspireert wurr he ünner annern dör Don Byas un Count Basie. In de US Air Force speel he af 1943 in en Militärkapell. Af 1946 bit 1948 speel he bi Dizzy Gillespie, mit de he ok later af un to tosommenarbeit hett. Dorneben speel he mit Bebop-Musikers as Al Haig, Howard McGhee un Milt Jackson. Sien eerst Album keem 1948 bi Blue Note Records herut. Van 1948 bit 1951 hull he sück in Europa up, wo he ünner annern mit Tadd Dameron in Paris un Arne Domnérus in Stockholm tosommenarbeit hett. Mit Dameron und Miles Davis is he in’ Mai up dat Festival International 1949 de Jazz uptreden. An’ Enn’ vun en Upnahmsession mit Lars Gullin hett he sück ut Spaß de sien Altsaxophon utlehnt: Sien Soli över „I’m In The Mood For
Davis Kamoga (* 17. Juli 1968) is en ugandschen Lichtathlet. Bi de Olympschen Sommerspelen 1996 in Atlanta hett Kamoga de Bronzemedallje över 400 Meter wunnen. Mit en Tiet vun 44,53 Sekunnen hett Kamoga en ne’en ugandschen Landsrekord opstellt. Een Johr later is Kamoga in Athen bi de Lichtathletik-Weltmeesterschop 1997 antreden. In dat Finaal an’n 5. August 1997 is he achter Michael Johnson de Twete worrn un hett mit 44,37 Sekunnen wedder en ne’en ugandschen Landsrekord opstellt. In de nächsten Johren weer Kamoga veel verletzt un müss vele Wettkämp utlaten. In dat Johr 2000 is he wedder bi de Olympschen Sommerspelen in Sydney antreden, weer aver al in de twete Runn rut.
Stephen Paul Motian [[ˈmoʊ.ʃən]] (* 25. März 1931 in Philadelphia; † 22. November 2011 in New York City) weer en US-amerikaansch Slagtüüchspeler vun den Modern Jazz. De New York Times hett hüm as en vun de inflootrieksten Jazzmusiker vun de letzt 50 Johren nömmt. Motian is in Providence, Rhode Island, upwussen. All wiels sien Highschooltiet bit 1949 speel he in verscheeden Schoolbands. Wiels den Koreakrieg weer he Suldat bi de US Navy. 1955 gung he nah New York City. Dor is he up Bill Evans drapen, an de sien Debütalbum New Jazz Conceptions he mitwarken dee un mit de he tonächst (1956/57) in Tony Scott sien Band speel. He hett mit Musikern as Oscar Pettiford (1957), Lennie Tristano (1958/59), in dat Ensemble vun Zoot Sims un Al Cohn (1959), aber ok mit George Russell un Sonny Rollins tosommenarbeit, bevör sück 1959 dat Bill Evans Trio mit Motian an dat Slagtüüch un Scott LaFaro an‘ Bass grünnen de, dat en Revolutschoon in dat Klaveertrio-Speel markeeren dee, indem sück de Rhythmusgrupp vun de bloßen Begleitung vun dat Soloinstrument afsetten dee, hen to en free, gliekberechtigt un klangfarvenorienteert Tosommenspeel, wat de legendär wurrn Upnahm van‘ 25. Juni 1961 in‘ New Yorker Village Vanguard
De 18. Biathlon-Weltmeesterschapen funnen 1981 in Lahti in Finnland statt. Datum: 14. März Datum: 12. März Datum: 15. März Manfred Seifert: Sport81. Ein Jahrbuch des DDR-Sport. Sportverlag Berlin 1981, ISSN 0232-203X, S. 215. Men 10 km Sprint, International Biathlon Union – Datacenter, afropen an‘ 20. Januar 2012 (engelsch) Men 20 km Individual, International Biathlon Union - Datacenter, afropen an‘ 20. Januar 2012 (engelsch) Men 4 x 7,5 km Relay, International Biathlon Union - Datacenter, afropen an‘ 20. Januar 2012 (engelsch)
De Shishapangma (indisch Gosainthan) is mit 8.013 m över de See de lüttste vun de 14 Achtdusenders in’t Himalaya. He liggt in’t Langtang-Himal 30 Kilometers noorden de tibetsch-nepaleesche Grenz (in’t Bild an’n linken Rand). An’n 2. Mai 1964 sünd teihn Bargstegers ünner Hsu Ching vun ene Expeditschoon ut 195 Lüüd ut Tibet un China de eersten wesen, de op den Barg kladdert sünd. För Butenlänners is de Barg eerst siet 1978 togänglich.
De Begreep Keramik, ok keramisch Massen, betekent in de Fackspraak en Völtall vun anorgaansch nichmetallisch Warkstoffen, de groff in de Typen Irdengoot, Steengoot, Steentüüch, Porzellan un Sonnermassen ünnerdeelt wurrn können (kiek ok Klassifikatschoon vun keramisch Massen). Allgemeen deent Keramik ok as Böverbegreep för de formt un brennt Produkte, de as Gebruuks- un Ziergegenstände, Baudeelen oder Warktüüch bruukt wurrn. Buterdem können de Herstellungstechnik, dat Handwark (bzw. Kunsthandwark) un de keramisch Produktschoon dormit meent ween. Dat Woort Keramik stammt ut dat Oltgreeksch: keramos (κέραμος) un weer de Beteeken för Tonminerale un de dorut dör Brennen herstellt formbeständigen Ertüügnisse. Man ünnerscheed ünner annern Tonkeramik un Glaskeramik. In de Gegenwart speelt de technische Keramik en bedüüdend Rull, to de ok de Verbundkeramik tellt. In kulturhistorischen un archäologischen Studien wurrd vör allen nah den Gebruuk in den Olldag ünnerscheed: Gefäßkeramik (Dischgeschirr, Drinkgeschirr, Kaakschirr, Sonnerformen), Baukeramik (Daaktichel, Backsteenen, Boddenfliesen un Wandfliesen), Avenkeramik (Avenkacheln, Kachelavenfööt, Afdeckplaaten) un Sanitärkeramik (Waschbecken, WC-Schüsseln, Baadwannen). Wiels de jungpaläolithischen Kultur vun den Gravettien wurrn eerste Lüttplastiken ut brennt Löss­lehm hergestellt. De Lösslehm wurr mit Knakenmehl magert un in en Füerstäe brennt. Dat berühmteste Bispeel is de circa 30.000 Johr olt Venus vun Dolní Věstonice, dorto kommt en Reeg vun Deertenfiguren ut Dolní
Otto Edwin von Stülpnagel (* 16. Juni 1878 in Berlin; † 6. Februar 1948 in Paris) weer en düütsch Offizier, toletzt General der Infanterie vun de Wehrmacht. Vun Oktober 1940 bit Februar 1942 weer he „Militärbefehlshaber Frankreich“ (MBF), den de meesten Rebeeden vun den besetten Deel vun Frankriek ünnerstunnen. He weer de Söhn vun den königlich preußischen Oberst Otto von Stülpnagel (1822–1899) ut dat uckermärksche Adelsgeslecht Stülpnagel un de Ida Michaelis (1856–1909). Sien öllere Bröer weer Edwin von Stülpnagel (1876–1933), ebenfalls General der Infanterie. Stülpnagel hett an' 2. März 1929 in Potsdam Ilse (schett) von Seydlitz-Kurzbach (* 21. Mai 1891 in Berlin; † 6. Mai 1964 in Berlin), de Dochter vun den Baumeesters Otto Sohre un de Anna Haselbach heiraadt. Disse Ehe wurr an' 8. November 1946 in Berlin-Charlottenburg schett. Stülpnagel is 1897 as Fahnenjunker in dat preußische 2. Garde-Regiment zu Fuß intreeden. He hett de Kriegsschool un de Kriegsakademie besöcht un wurr 1909 as Oberleutnant to'n Grooten Generalstaff kommandeert. In' Eersten Weltkrieg deen he as Generalstaffsoffizier in verscheeden Staffen un wurr 1916 to'n Major befördert. Nah Kriegsenn' in de Riekswehr övernommen, wurr he 1921 as Oberstleutnant to'n Baas vun de Völkerrechtsafdeelen vun de Freedenskommission nömmt. In disse Positschoon hett
Gheorghe Gârniță (* 11. November 1950 in Măgura, Kreis Brașov) is en ehmalger rumäänsch Biathlet un to Tiet Biathlontrainer. As eenzig Biathlet vun sien Land hett he bi Biathlon-Weltmeesterschapen en Medaille wunnen. Gheorghe Gârniță kunn sien gröttsten Erfolg bi de Biathlon-Weltmeesterschapen 1974 in Minsk fiern, wo he achter den Finnen Juhani Suutarinen un vör den Norweger Tor Svendsberget de Sülvermedaille wunn. Besünners good weer dorbi sien Scheeten, genauso as de Sieger hett he blots eenmal vörbischaaten. Twee Johr later nehm he in Innsbruck an de Olympisch Winterspelen deel un keem in't Eenzel up Platz 31 un an de Siet vun Nicolae Cristoloveanu, Gheorghe Voicu un Victor Fontana as Slusslöper up den teihnten Platz mit de Staffel. Nah sien aktiven Loopbahn wurr Gârniță Trainer bi den S.C. Dinamo Brașov un hett dor ünner annern Dana Cojocea, Alexandra Stoian un Marian Blaj betrüet. Georghe Gârniță in de Datenbank vun Sportsreference (engelsch)
Dat Olympsche Komitee vun Uganda is 1956 vun dat Internatschonale Olympsche Komitee opnahmen worrn. Bet hüüt hett Uganda twölf Maal bi Olympsche Spelen mitmaakt. Dat eerste Maal weer bi de Olympschen Spelen 1956 (to de Tiet noch britische Kolonie) un sietdem weren se jümmer dorbi. Blots bi de Olympschen Spelen 1976 in Montréal hebbt se de Spelen tohoop mit 25 annere afrikaansche Staten boykotteert ut Protest gegen Neeseeland, dat sportlichen Kontakt mit Süüdafrika opnahmen harr, ofschoonst dat Land vun wegen de Apartheid bi Olympia utslaten weer. Vun 1956 bet hüüt hebbt fief Sportlers ut Uganda söss olympsche Medalljen wunnen (1 Gold, 3 Sülver, 2 Bronze). Bi Winterspelen weren se noch nich dorbi. John Akii-Bua - Leichtathletik (1-0-0) München 1972: Gold, 400-m-Hinnenloop, Mannslüüd Davis Kamoga - Leichtathletik (0-0-1) Atlanta 1996: Bronze, 400-m-Loop, Mannslüüd John Mugabi - Boxen (0-1-0) Moskau 1980: Sülver, Weltergewicht (- 67 kg), Mannslüüd Eridadi Mukwanga - Boxen (0-1-0) Mexiko-Stadt 1968: Sülver, Bantamgewicht (- 54 kg), Mannslüüd Leo Rwabwogo - Boxen (0-1-1) Mexiko-Stadt 1968: Bronze, Flegengewicht (- 51 kg), Mannslüüd München 1972: Sülver, Flegengewicht (- 51 kg), Mannslüüd
Den Herrn sien Wedderstandsarmee is ene Rebellengrupp in’n Noorden vun Uganda, de 1987 grünnt worrn is un sietdem ünner Leid vun Joseph Kony gegen de Regeren vun Präsident Yoweri Museveni anstriedt. De Idee vun de Grupp is, en fundamentalchristlichen Gottsstaat op Basis vun de teihn Botten in Uganda optorichten. Doch in Wohrheit beert se sik as en Röverbann, de över’t Land teht, Lüüd utroovt oder de Lüüd sülvst roovt un as Kinnersoldaten bruukt. Siet 1986/1987 hebbt Lüüd vun de Wedderstandsarmee na Schätzungen mehr as 100.000 Minschen ümbrocht. De Wedderstandsarmee bruukt den Süden vun’n Sudan as Rebeet sik trüchtotehn. Mehrmals hett de ugandsche Regeren dorüm den Sudan beschulligt, de Rebellen to ünnerstütten. Uganda sülvst hett de Volksbefreeungsarmee vun’n Sudan ünnerstütt, de gegen de Regeren in’n Sudan arbeidt. In’n Dezember 2003 hett Uganda de Wedderstandsarmee vör’n Internatschonalen Straafgerichtshoff in Den Haag anklaagt. Dat weer de eerste Fall för den Gerichtshoff, sietdem he 2002 inföhrt worrn is. In’n Juni 2005 hett Luis Moreno-Ocampo, Baas vun de Anklaag, enen Haftbefehl gegen Joseph Kony un noch enen Anföhrer vun de Wedderstandsarmee utspraken.